एनेस्थीसिया चाहे एनेस्थेशिया (; यूनानी भाषा से, बिना चेत) अइसन अवस्था होला जेह में टंपरौरी तौर पर, इलाज चाहे आप्रेशन करे खातिर, ब्यक्ति के शरीर के कौनों हिस्सा के सुन्न कइ दिहल जाला चाहे ब्यक्ति बेहोश कइ दिहल जाला। एह अवस्था में दरद के एहसास ना होला, शरीर हिलावे डोलावे के छमता ना रहे ला, याद ना रहे ला कि का भइल। अइसन सुन्न भा बेहोशी के स्थिति पैदा करे वाली दवा सभ के एनेस्थेटिक आ एह काम में बिसेसग्य डाक्टर के एनेस्थीसिस्ट कहल जाला। मरीज जब एह दशा में रहे ला ओकरा के एनेस्थेसाइज्ड कहल जाला।